|  |  |
| --- | --- |
|  | **REPUBLIKA HRVATSKA****ZAGREBAČKA ŽUPANIJA****GRAD SVETI IVAN ZELINA****GRADONAČELNIK** |
| **hr)zg-zelina** |
|  KLASA: 602-03/23-01/03URBROJ: 238-30-02/07-23-1 Sv. Ivan Zelina, 29. kolovoza 2023.  |

Na temelju članka 51. Statuta Grada Svetog Ivana Zeline ("Zelinske novine", br. 7/21) Gradonačelnik Grada Svetog Ivana Zeline donio je

**O D L U K U**

**o subvencioniranju troškova prijevoza redovitih studenata**

**Članak 1.**

Grad Sveti Ivan Zelina subvencionirat će troškove prijevoza redovitih studenata, koji imaju prebivalište na području Grada Svetog Ivana Zeline, a svakodnevno putuju sredstvom javnog autobusnog prijevoza iz mjesta prebivališta na fakultet, iznosom od 40,00 eura za mjesečnu pokaznu kartu.

Iznimno, Grad Sveti Ivan Zelina će redovitim studentima s prebivalištem na području Grada Svetog Ivana Zeline koji ne kupuju mjesečnu pokaznu kartu, subvencionirati kupnju godišnje blok karte/karneta u iznosu od 400,00 eura.

Subvencija iz stavka 1. i 2. ovog članka daje se na bazi deset mjeseci tijekom akademske godine (rujan-lipanj).

Predmetno subvencioniranje ne odnosi se na autobusni/tramvajski prijevoz Grada Zagreba.

**Članak 2.**

Studentima iz članka 1. ove Odluke prijevoznik će za iznos subvencije umanjiti cijenu mjesečne pokazne karte, odnosno godišnje blok karte/karneta i to prilikom njihove kupnje.

**Članak3.**

Grad Sveti Ivan Zelina će s prijevoznicima koji obavljaju poslove javnog prijevoza ugovorom urediti međusobne odnose, prava i obveze.

**Članak 4.**

Sredstva za provedbu ove Odluke osigurat će se u Proračunu Grada Svetog Ivana Zeline.

**Članak 5.**

 Uz zahtjev za ostvarivanje prava iz članka 1. ove Odluke potrebno je priložiti:

* dokaz o prebivalištu studenta (preslika osobne iskaznice, uvjerenje o prebivalištu)
* potvrdu o statusu redovitog studenta.

**Članak 6.**

Izrazi koji se u ovoj Odluci koriste, bilo za osobe u muškom rodu, bilo za osobe u ženskom rodu, su neutralni i odnose se na muške i na ženske osobe.

**Članak 7.**

Stupanjem na snagu ove Odluke prestaje važiti Odluka o subvencioniranju troškova prijevoza redovitih studenata („Zelinske novine“, br. 20/19 i 31/20).

Ova Odluka stupa na snagu prvoga dana od dana objave u „Zelinskim novinama“, službenom glasilu Grada Svetog Ivana Zeline.

 **GRADONAČELNIK**

Hrvoje Košćec, v.r.